EELNÕU

Saue linn … 2025 nr …

**Projekteerimistingimuste andmine mitut kinnisasja läbiva uue elektripaigaldise rajamiseks**

Taotleja soovib rajada madalpinge elektrivõrguga liitumise Laagri alevikus Pärnu mnt 558a (72701:001:1926) kinnistule planeeritava hoone tarbeks. Madalpinge maakaabel on planeeritud Laagri alevik, Pärnu mnt 558a (72701:001:1926) ja Laagri alevik, Pärnu mnt 558c (72501:001:0201) katastriüksustele.

Asjaõigusseaduse (AÕS) §158¹ lõige 1 märgib, et kinnisasja omanik on kohustatud taluma oma kinnisasjal tehnovõrku või -rajatist ja lubama selle ehitamist kinnisasjale, kui tehnovõrk või -rajatis on vajalik avalikes huvides ja puudub muu tehniliselt ning majanduslikult otstarbekam võimalus tehnovõrguga või -rajatisega liituda sooviva isiku tarbimiskoha ühendamiseks tehnovõrguga või -rajatisega või tehnovõrgu või -rajatise arendamiseks. Kui universaalteenuse osutamise leping lõpeb, siis ei lõpe talumiskohustus juhul, kui vastava tehnorajatise kaudu kõikidele isikutele pakutavat teenust üldistel alustel edasi osutatakse. Käesolevas lõikes sätestatud talumiskohustus tekib kinnisasja avalikes huvides omandamise seaduses sätestatud korras sundvalduse seadmisega. Vastavalt lõikele 2 ei ole lõikes 1 sätestatud talumiskohustust isikul juhul, kui tehnovõrgust või -rajatisest tulenev kitsendus kinnisasja omanikule on oluliselt suurem kui avalik huvi tehnovõrgu või -rajatise vastu või tehnovõrguga liituda soovija huvi tehnovõrguga liitumise vastu ja on olemas võimalus ehitada tehnovõrk või -rajatis nii, et teise kinnisasja omanik ei satu samaväärsesse või halvemasse olukorda.

Ehitusseadustiku (EhS) § 26 lõike 5 sätestab, et kui projekteerimistingimuste andmise käigus selgub, et nende kehtestamine võib kaasa tuua kinnisasja või selle osa avalikes huvides omandamise, sealhulgas sundvõõrandamise, või selle suhtes sundvalduse seadmise vajaduse, teavitab pädev asutus kinnisasja omanikku seitsme päeva jooksul avalikes huvides omandamise, sealhulgas sundvõõrandamise, või sundvalduse seadmise vajaduse ilmnemise päevast arvates. Kinnisasja avalikes huvides omandamise seaduse (KAHOS) § 5 lõike 2 alusel ei pea projekteerimistingimused olema väljastatud, kui kinnisasi omandatakse kokkuleppel või kui seatakse kinnisasja omaniku nõusolekul sundvaldus.

EhS § 83 lõike 1 punkti 2 alusel on projekteerimistingimused nõutavad mitut kinnisasja läbiva uue elektripaigaldise rajamiseks. Sama paragrahvi lõike 2 alusel ei ole projekteerimistingimused nõutavad liini ja elektripaigaldise ehitamiseks kui nende ehitamise näeb ette detailplaneering või riigi või kohaliku omavalitsuse eriplaneering. Elektrituruseaduse (ELTS) § 3 alusel on elektripaigaldis elektrienergia tootmiseks, edastamiseks, muundamiseks, salvestamiseks, mõõtmiseks, müügiks või tarbimiseks kasutatavate seadmete, juhtide ja tarvikute paigaldatud talitluslik kogum. Käesolevat Pärnu mnt 558a madalpinge elektrivõrguga liitumise rajamist ei näe ette ükski planeering.

Vabariigi Valitsuse 14. veebruari 2019. a määruse nr 10 „Elektrisüsteemi toimimise võrgueeskiri“ § 19 lg 5 kohaselt otsustab uue võrguühenduse loomise konfiguratsiooni ja tehniliste parameetrite üle võrguettevõtja. Seega on majandusliku ja tehnilise otstarbekuse hindamise pädevus võrguettevõtjal. Projekteerimistingimuste taotlusega on esitatud Elektrilevi OÜ lähteülesanne koos elektripaigaldise skeemiga.

Madalpinge maakaabel on planeeritud Laagri alevik, Pärnu mnt 558a ja Laagri alevik, Pärnu mnt 558c katastriüksustele. Trassi valikul on lähtutud liituja soovist (liitumispunkti asukohast), olemasolevast elektrivõrgust (alajaama asukohast ning olemasolevast keskpinge maakaabelliini asukohast) ja Transpordiameti seisukohast. Projekteeritav maakaabel on planeeritud osaliselt võimalikult keskpinge maakaabli lähedusse. Võrguettevõtja hinnangul on tegemist tehniliselt ja majanduslikult otstarbekaima variandiga. Vallavalitsuse hinnangul on taotleja poolne elektripaigaldise asukoha valik põhjendatud.

Kavandatava tegevusega seonduvalt on potentsiaalselt puudutatud isikutele (Pärnu mnt 558a ja 558c ning Transpordiamet (avalikult kasutatava tee kaitsevöönd)) saadetud käesolev projekteerimistingimuste eelnõu tutvumiseks ning arvamuse avaldamiseks tähtajaga 06. aprill 2025. Isikuid teavitati, et kui nad ei ole etteantud tähtajaks arvamust avaldanud, siis eeldab vallavalitsus, et nõustutakse käesolevate projekteerimistingimuste andmisega.

Ehitusseadustiku¹ § 83 lg 1 p 2 ja lg 2, EhS § 26 lg 5, AÕS § 158¹ lg 1 ja lg 2, KAHOS § 5 lg 2, ELTS § 3, Vabariigi Valitsuse 14. veebruari 2019. a määruse nr 10 „Elektrisüsteemi toimimise võrgueeskiri“ § 19 lg 5, Saue Vallavolikogu 25. jaanuari 2018. aasta määruse nr 9 „Planeerimisseaduse ja ehitusseadustiku rakendamine Saue vallas“ § 7 punkti 1 alusel ning arvestades 23. jaanuari 2025. aasta projekteerimistingimuste taotlust nr 2511002/00695, annab Saue Vallavalitsus

**korralduse:**

1. Anda projekteerimistingimused mitut kinnisasja läbiva uue elektripaigaldise rajamiseks Laagri alevik, Pärnu mnt 558a (72701:001:1926) ja Laagri alevik, Pärnu mnt 558c (72501:001:0201) katastriüksustel vastavalt korralduse lisale.
2. Projekteerimistingimused kehtivad … 2030.
3. Korralduse peale võib esitada 30 päeva jooksul arvates korralduse teatavakstegemisest Saue Vallavalitsusele vaide haldusmenetluse seaduses sätestatud korras või esitada kaebuse Tallinna Halduskohtule halduskohtumenetluse seadustikus sätestatud tähtaegadel ja korras.
4. Korraldus jõustub selle teatavaks tegemisest.

(allkirjastatud digitaalselt) (allkirjastatud digitaalselt)

Andres Laisk Kirsti Saar

vallavanem vallasekretär

Lisa

Saue Vallavalituse … 2025

korraldusele nr …

**PROJEKTEERIMISTINGIMUSED**

**Ehitustegevuse liigi täpsustus**: mitut kinnisasja läbiva uue elektripaigaldise rajamine

**Projekteerimistingimuste andja:**

Asutus: Saue Vallavalitsus

Asutuse registrikood: 77000430

Ametniku nimi (koostaja): Kaie Tobreluts

Ametniku ametinimetus: vallaarhitekt

Kontaktandmed: e-post kaie.tobreluts@sauevald.ee

**Taotluse andmed:**

Liik: projekteerimistingimuste taotlus detailplaneeringu koostamise kohustuse puudumisel

Number: 2511002/00695

Kuupäev: 23.01.2025

**Ehitamisega hõlmatava kinnisasja andmed:**

Laagri alevik, Pärnu mnt 558a (katastritunnus: 72701:001:1926; 33485.0 m², ärimaa 100%).

Laagri alevik, Pärnu mnt 558c (katastritunnus: 72501:001:0201; 396.0 m², ärimaa 100%)

1. **Tingimused:**
	1. koostada ehitusprojekt vastavalt võrguvaldaja tehnilistele tingimustele;
	2. elektripaigaldise paiknemine lahendada vastavalt lisatud skeemile (lisa 2).

(allkirjastatud digitaalselt) (allkirjastatud digitaalselt)

Andres Laisk Kirsti Saar

vallavanem vallasekretär